Document ID: 32003D0826

KOMISIJAS LĒMUMS
(2003. gada 18. novembris),
ar kuru groza Lēmumu 97/222/EK par gaļas produktu importu no Austrālijas un Slovēnijas
(izziņots ar dokumenta numuru C (2003) 4205)
(dokuments attiecas uz EEZ)
(2003/826/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, importējot liellopus, cūkas, aitas un kazas, kā arī svaigu gaļu vai gaļas produktus no trešām valstīm[1], kurā jaunākie grozījumi izdarīti ar Regulu (EK) Nr. 807/2003[2], un jo īpaši tās 21.a panta 2. punktu,
tā kā:
(1) Ar Komisijas Lēmumu 97/222/EK[3], kurā jaunākie grozījumi izdarīti ar Lēmumu 2003/733/EK[4], ir izstrādāts to trešo valstu vai trešo valstu daļu saraksts, no kurām ir atļauts gaļas produktu imports.
(2) Epidemioloģiskā situācija attiecībā uz klasisko cūku mēri Slovēnijā ir nesen novērtēta un atzīta par apmierinošu. Tādēļ dalībvalstīm jāatļauj Kopienā importēt svaigu cūkgaļu no Slovēnijas.
(3) Saistībā ar Slovēniju jāatjaunina to trešo valstu vai trešo valstu daļu saraksts, no kurām dalībvalstis atļauj gaļas produktu importu, kā noteikts Lēmumā 97/222/EK, lai tas atbilstu Kopienas noteikumiem par svaigas gaļas importu, kas attiecas uz dažādām gaļas produktu apstrādes kategorijām.
(4) Austrālijā drīkst importēt tikai svaigu mājputnu gaļu un dzīvus mājputnus, jo īpaši skrējējputnu gaļu un skrējējputnus, ievērojot īpašas testēšanas prasības saistībā ar Ņūkāslas slimības tādu vakcīnu izmantošanu, kas neatbilst Kopienas tiesību aktiem, un savvaļas un saimniecībā audzētu medījamo dzīvnieku gaļas produktu imports jāierobežo tikai apstrādātiem produktiem, kamēr ir papildus novērtēta minēto kategoriju putnu situācija.
(5) Tādēļ attiecīgi jāgroza Lēmums 97/222/EK.
(6) šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/222/EK pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2003. gada 18. novembrī

Labels: 3
17
18
6